80 
peger hen paa, at Gerris uden Tvivl gennemgaar en Mængde 
Hudskifter. 
Ude i Naturen har jeg fundet Larver paa Størrelse med mine 
Akvariedyr i tredie Hudskifte og fra omtrent samme Dato. Først 
i August har jeg atter iagttaget Larver i Naturen; de var da knap 
7 mm. 20. August—28. September stadig Larver paa 7 mm, men 
nu med Vingeanlæg paa 2 mm. Hvorvidt Gerris lacustris optræder 
med mere end én Generation aarlig, tør jeg ikke bestemt udtale 
mig om; men normalt tror jeg ikke, at den gør det. Jeg har ikke 
kunnet finde Æg paa de forskellige Lokaliteter hele Sommeren; og 
opskaarne Imagines fra 20. August, 25. August, 14. September og 
1. Oktober indeholdt ingen Æg. 
Nepa cinerea L., hvis Æg jeg ligeledes har klækket iaar, er jo 
saa velkendt. Biologien findes omtalt hos Kuhlgatz (S. 66) og 
udførligere hos Wesenberg-Lund (S. 198—199), hvis smukke 
Beskrivelse stemmer med mine Iagttagelser undtagen med Hensyn 
til Æggets Poltraade. Jeg har nemlig kun fundet 6 Poltraade 
paa alle mine 22 Æg (Fig. 2 a, b ), og 12 Nepa-Æg, som jeg 
havde liggende fra Greifswald biologiske Station, viste sig ogsaa 
kun at besidde 6 Traade. Begge Forfattere angiver 7 Poltraade, 
men hos Wesenberg-Lund S. 199, Fig. 119 ses det ene Æg 
nederst til højre i Figuren aftegnet med 6 Traade, de øvrige med 7. 
Skulde maaskc Nepa variere sine Æg, eller har den aldrig mere 
end 6 Poltraade? Jeg hælder til den sidste Antagelse, men lader 
grundet paa for lidt Materiale Spørgsmaalet staa aabent. 4. Maj 
faudt jeg Æggene, og de saa ud til at være frisklagte; 23. Maj 
klækkedes de alle med faa Minutters Mellemrum. Embryonets 
Hoved vender mod den skraat afstudsede Pol. Umiddelbart efter 
Udklækningen er Ungen forbavsende stor (4 mm lang og 2 mm bred), 
Under Udslipningen fra Ægget er den krummet sammen (Fig. 2 c). 
Sluttelig takker jeg D’Hrr. Jensen-Haar up og Klinge, 
som har ydet mig Bistand paa forskellig Maade. 
28.—4.-14. 
